دونیانین اؤنمی توریزم مرکزلرین‌دن بیری اولان و یئنی نسیل کوروناویروس سالقینی سۆره‌جینده ساغلیقلی و گوونلی توریزمین آدرسینه چئوریله‌ن آنتالیا، ۷ آیدا ۳ میلیون ۳۹۶ مین توریستی قبول ائتدی.
دنیز، قوم، گونش، لوکس هتللری، تاریخی شهرلری و توریستیک یئرلری ایله مشهور اولان آنتالیا، دونیانین مختلف اؤلکه‌لرین‌دن گلن توریستلری قوناق ائدیر.
مدنیت و توریزم باخانلیغینین نظارتی ایله کووید-۱۹ سالقینی دؤورونده باشلادیلان "گوونلی توریزم پروگرامی" چرچیوه‌سینده ساغلیقلی و گوونلی بیر تعطیلین آدرسینه چئوریله‌ن شهر، قوناق ائتدیگی توریست ساییسی باخیمیندان "توریزمین باشکندی" اولاراق تانیملانیر.
تعطیلینی آنتالیانین توریستیک بؤلگه‌لرین‌ده باشا ووران توریستلر، ساغلیقلی و گوونلی شکیل‌ده اؤلکه‌لرینه قاییدیر.
هتللرده دولولوق نیسبتلرینین گئچه‌ن ایله مقایسه‌ده چوخ یوکسک اولماسی بو چالیشما بؤلومو نماینده‌لرینی سئویندیردی.
بؤلگه مدنیت و توریزم مودورلوگو بیلگیلرینه گؤره، اؤتن ایلین ۱ ژانویه -۳۱ جولای تاریخلری آراسین‌دا ۷۶۰ مین ۲۰۳ توریستین گلدیگی آنتالیایا بو ایلین عینی دؤورونده ۳ میلیون ۳۹۶ مین ۷ توریست گلدی.
۱ میلیون ۱۲۷ مین ۷۱۶ توریستله شهره ان چوخ قوناق گؤندره‌ن اؤلکه روسیا اولدو.
روسیانی، ۶۷۰ مین ۹۳۰ قوناقلا اوکراینا، ۳۸۹ مین ۴۰۵ توریستله آلمانیا، ۱۷۵ مین ۵۷۰ قوناقلا لهستان و ۹۸ مین ۶۸۳ توریستله قازاقیستان ایزله‌دی.
